એસ.એસ.ટી.અને ઓબીસી ને લઈ દેશના વડાપ્રધાન નરેદ્ર મોદીએ સંસદમાં ઓબીસી સમાજ માટે અલગથી આયોગ બનાવવા પ્રસ્તાવ મુક્યો હતો. જે પ્રસ્તાવને બહાલી આપી ઓબીસી સમાજને મોટી રાહત આપવામાં આવી હતી. વડાપ્રધાનના સમાજ હિતના આ નિર્ણયને લઈ મોઢવણિક સમાજમાં ખુશી વ્યાપી ગઈ છે. જ્યાં આજ રોજ સુરત મોઢવણિક સમાજ દ્વારા વડાપ્રધાનને કુલ પાંચસો જેટલા પોસ્ટ કાર્ડ લખવામાં આવ્યા છે. સમાજની મહિલાઓ તેમજ પુરૂષોએ પોતાના હસ્તે વડાપ્રધાનને આ પોસ્ટ - કાર્ડ લખી આભાર માન્યો છે. સાથે જ આગામી 17 મી તારીખના રોજ વડાપ્રધાન મોદીનો જન્મ દિવસ છે, ત્યારે સુરત મોઢવનિક સમાજ દ્વારા પોસ્ટ કાર્ડ દ્વારા તેમના જન્મ દિવસની શુભકામના પણ પાઠવવામાં આવી છે.